Doložka vybraných vplyvov


	1. Základné údaje

	Názov materiálu

	Návrh zákona, ktorým sa mení a dopĺňa zákon č. 64/2019 Z. z. o sprístupňovaní strelných zbraní a streliva na civilné použitie na trhu v znení neskorších predpisov (ďalej len „návrh zákona“).


	Predkladateľ (a spolupredkladateľ)

	Úrad pre normalizáciu, metrológiu a skúšobníctvo Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:


	Termín začiatku a ukončenia PPK
	August 2026

	Predpokladaný termín predloženia na pripomienkové konanie
	September 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	Október 2026

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).

Slovenská republika je podľa vyhlášky ministra zahraničných vecí č. 70/1975 Zb. o Dohovore o vzájomnom uznávaní skúšobných značiek ručných palných zbraní (ďalej len „vyhláška č. 70/1975 Zb.“) členom Medzinárodnej stálej komisie na skúšky ručných palných zbraní (ďalej len „C.I.P.“). Z tohto dôvodu majú príslušné právne predpisy zodpovedať ustanoveniam článku I ods. 2 a 5 vyhlášky č. 70/1975 Zb. Podľa vyhlášky č. 70/1975 Zb. Stála kancelária C.I.P. oznamuje prostredníctvom vlády Belgického kráľovstva zmluvným stranám rozhodnutia prijaté C.I.P., najmä nákresy a plány vzorových prístrojov na meranie tlakov, tabuľky normalizovaných rozmerov nábojových komôr a nábojov, ako aj opis medzinárodne uznávaných skúšobných značiek. C.I.P, pričom tieto dokumenty priebežne dopĺňa. Aby sa zabezpečilo prijatie jednotných pravidiel pre vzájomné uznávanie skúšobných značiek strelných zbraní a streliva na civilné použitie, musia byť rozhodnutia C.I.P. implementované do právneho poriadku členského štátu C.I.P.
Medzinárodná stála komisia na skúšky ručných palných zbraní prijala rozhodnutie XXXVI – 23 (ďalej len „rozhodnutie C.I.P.“), ktoré je potrebné implementovať do právneho poriadku.

Aktuálna vnútroštátna právna úprava v niektorých oblastiach nezohľadňuje v plnom rozsahu aktuálne požiadavky a postupy vyplývajúce z rozhodnutia C.I.P., čo môže spôsobovať nejednotný výklad a aplikáciu technických požiadaviek pri posudzovaní zhody streliva. Nedostatočne spresnené sú najmä pravidlá týkajúce sa skúšky typu streliva, kontroly výroby streliva, previerky spôsobilosti výrobcov streliva a vykonávania pravidelných inšpekčných kontrol. Súčasne je potrebné precizovať základné pojmy používané v oblasti výroby a posudzovania zhody streliva, pravidlá označovania streliva a najmenšieho spotrebiteľského balenia, požiadavky na identifikáciu výrobcov a výrobných sérií, ako aj podmienky uvádzania streliva na trh. Uvedený stav vytvára riziko rozdielnej interpretácie technických požiadaviek, znižuje právnu istotu hospodárskych subjektov a autorizovaných osôb a neumožňuje v plnej miere zabezpečiť jednotné uplatňovanie pravidiel C.I.P. Súčasne je potrebné posilniť vysledovateľnosť streliva prostredníctvom jednoznačnejších požiadaviek na označovanie a identifikáciu výrobcov a výrobných sérií. 

	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému).
 
Predkladaný návrh zákona nedostatky uvedené bode 2  odstraňuje a zabezpečuje súlad vnútroštátnej právnej úpravy s aktuálny rozhodnutím C.I.P. pri zachovaní existujúcej úrovne technických požiadaviek na hospodárske subjekty. Výsledkom bude jednotné uplatňovanie technických požiadaviek pri posudzovaní zhody streliva, zvýšenie bezpečnosti streliva uvádzaného na trh, posilnenie jeho vysledovateľnosti a zjednotia sa postupy autorizovaných osôb a výrobcov pri posudzovaní zhody steliva, čím sa zvýši právna istota dotknutých subjektov a zabezpečia sa rovnaké podmienky pre hospodárske subjekty v oblasti streliva na trhu členských štátov C.I.P. 

Návrh zákona hospodárskym subjektom neukladá zásadne nové technické alebo výrobné požiadavky. Väčšina navrhovaných ustanovení predstavuje spresnenie, systematizáciu a legislatívne premietnutie požiadaviek rozhodnutí C.I.P., podľa ktorých dotknuté subjekty postupujú už v súčasnosti. Konkrétne sa návrhom zákona zavádza podrobnejšia právna úprava skúšky typu streliva, kontroly výroby streliva, previerky spôsobilosti výrobcov streliva, pravidelnej inšpekčnej kontroly, precizujú sa základné pojmy používané v oblasti výroby a posudzovania zhody streliva. Precizujú sa pravidlá označovania streliva a najmenšieho spotrebiteľského balenia, požiadavky na identifikáciu výrobcov a výrobných sérií. Ďalej sa precizujú podmienky uvádzania streliva na priemyselné použitie na trh, vrátane požiadaviek na skúšanie, certifikáciu, energetické triedy a farebné označovanie a tiež ustanovenia týkajúce sa informačných povinností a dokumentácie vydávanej v rámci posudzovania zhody. 

Návrh zákona vytvára právny základ pre novelu vykonávacieho právneho predpisu, ktorým je vyhláška Úradu pre normalizáciu, metrológiu a skúšobníctvo Slovenskej republiky, ktorou sa ustanovujú podrobnosti o základných požiadavkách, postupoch posudzovania zhody a spôsobe označovania strelnej zbrane a streliva na civilné použitie (ďalej len „vyhláška č. 72/2019 Z. z.“), ktorou sa ustanovia najmä podrobnosti o organizačnej štruktúre a trvalom procese kontroly streliva, skúškach na nespálené zvyšky, skúškach konformného spojenia, skúšobnom strelive, klasifikácii chýb a dohode medzi žiadateľom a autorizovanou osobou. Novela vyhlášky č. 72/2019 Z. z. sa paralelne pripravuje a bude predložená do legislatívneho procesu ako samostatný legislatívny materiál. 


	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 

Autorizované osoby, výrobcovia, používatelia, dovozcovia a distribútori, žiadatelia.

	5. Alternatívne riešenia

	Alternatívou k navrhovanému riešeniu by bolo ponechanie existujúceho právneho stavu, čo zároveň predstavuje nulový variant. Takéto riešenie však neumožňuje premietnuť aktuálne rozhodnutia C.I.P. do vnútroštátnej právnej úpravy a nezabezpečuje úplnú harmonizáciu a zachováva čiastočný nesúlad medzi národnou úpravou a medzinárodne uplatňovanými technickými postupmi v oblasti skúšania, kontroly výroby, označovania a posudzovania zhody streliva. Slovenská republika by si tak neplnila záväzky, ktoré jej vyplývajú z medzinárodnej zmluvy. V dôsledku neimplementovania rozhodnutí C.I.P. by technické požiadavky neboli v plnom rozsahu zosúladené s medzinárodne uznávanými postupmi uplatňovanými v členských štátoch C.I.P., čím môže dochádzať k rozdielnej interpretácii technických požiadaviek a k zníženiu miery harmonizácie postupov v oblasti skúšania, kontroly výroby, označovania a posudzovania zhody streliva.

	6. Vykonávacie predpisy

	Predpokladá sa prijatie/zmena  vykonávacích predpisov?
	☒  Áno
	☐  Nie

	
Návrh vyhlášky Úradu pre normalizáciu, metrológiu a skúšobníctvo Slovenskej republiky, ktorou sa mení a dopĺňa vyhláška Úradu pre normalizáciu, metrológiu a skúšobníctvo Slovenskej republiky č. 72/2019 Z. z., ktorou sa ustanovujú podrobnosti o základných požiadavkách, postupoch posudzovania zhody a spôsobe označovania strelnej zbrane a streliva na civilné použitie v znení neskorších predpisov.

	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

Účelnosť prijatej právnej úpravy bude preskúmaná do 31. decembra 2029 na základe poznatkov z aplikačnej praxe, výsledkov posudzovania zhody streliva, kontroly výroby, výkonu dohľadu nad trhom a skúseností dotknutých subjektov. Preskúmanie sa zameria najmä na vyhodnotenie miery zosúladenia vnútroštátnej právnej úpravy s aktuálnym rozhodnutím C.I.P., praktickej aplikácie nových požiadaviek na označovanie, skúšanie a kontrolu výroby streliva a ich vplyvu na výrobcov,  žiadateľov, dovozcov a distribútorov civilného streliva.
V rámci preskúmania budú hodnotené najmä:
· počet vykonaných skúšok typu streliva a kontrol výroby,
· počet zistených nezhôd a prijatých nápravných opatrení,
· skúsenosti autorizovanej osoby s aplikáciou upravených postupov,
· podnety a pripomienky výrobcov, dovozcov a distribútorov streliva na civilné použitie,
· potreba ďalšej aktualizácie vnútroštátnej právnej úpravy v nadväznosti na rozhodnutia C.I.P. a aplikačnú prax.


	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☒	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☒	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.



	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.

JUDr. Liliana Tahotná
štátny radca
Odbor skúšobníctva a európskych záležitostí
e-mail: liliana.tahotna@normoff.gov.sk
tel. č.: 02/ 20 907 296


	12. Zdroje

	Rozhodnutie  C.I.P. XXXVI – 23
Platné znenie vyhlášky č. 72/2019 Z. z.
Sk NACE 
Obchodný register SR
Výročné správy autorizovanej osoby (skúšobne)


	13. Stanovisko Komisie na posudzovanie vybraných vplyvov z PPK č. 133/2026 
(v prípade, ak sa uskutočnilo v zmysle bodu 8.1 Jednotnej metodiky)

	
	☒  Súhlasné 
	☐  Súhlasné s návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:



	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:





2

